9. การจัดการ

9.1 โครงสร้างกรรมการบริษัทฯ

9.1.1 คณะกรรมการบริษัทฯ ปัจจุบันคณะกรรมการบริษัทฯประกอบด้วย

  ------------------- ------------------- --------------------------------
  ชื่อ                  นามสกุล              ตำแหน่ง

  1. นางกิตติ์ยาใจ       ตรีเอกวิจิตร           ประธานกรรมการบริษัทฯ

  2. พลโทอัมพร         เศวตเศรนี            กรรมการ

  3. นางสาวรชยาทิพย์    กลิ่นขจรมนัส           กรรมการ

  4. นายธัญญ์ธวิชญ์       ธนาธรดุษฎี            กรรมการ

  5. นางทัธนา          รอดโพธิ์ทอง           กรรมการ

  6. นางสาววริศรา      สุภาสนันท์             กรรมการ

  7. นายจักรกฤศฏิ์       พาราพันธกุล           กรรมการ และกรรมการตรวจสอบ

  8. นายนรินทร์         โอภามุรธาวงศ์         กรรมการ และกรรมการตรวจสอบ

  9. นายรักษ์พล         อังศุวิทยา             กรรมการ และกรรมการตรวจสอบ
  ------------------- ------------------- --------------------------------

โดยมีนางสาวรชยาทิพย์ กลิ่นขจรมนัส ดำรงตำแหน่งเลขานุการคณะกรรมการบริษัทฯ

ขอบเขตและอำนาจหน้าที่ของคณะกรรมการบริษัทฯ

คณะกรรมการบริษัทฯมีอำนาจและหน้าที่จัดการบริษัทฯให้เป็นไปตามกฎหมาย วัตถุประสงค์
และข้อบังคับของบริษัทฯตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความสุจริต
และระมัดระวังรักษาผลประโยชน์ของบริษัทฯ รวมทั้งกำหนดเป้าหมาย แนวทาง นโยบาย
แผนงานและงบประมาณของบริษัทฯ ควบคุมกำกับดูแลการบริหาร
และการจัดการของคณะกรรมการบริหารให้เป็นไปตามเป้าหมายนโยบายที่ได้รับมอบหมาย
เว้นแต่ในเรื่องดังต่อไปนี้ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
ได้แก่ เรื่องที่กฎหมายกำหนดให้ต้องได้อนุมัติของที่ประชุมผู้ถือหุ้น เช่น
การขายหรือโอนกิจการของบริษัทฯทั้งหมดหรือบางส่วนที่สำคัญให้แก่บุคคลอื่น
การซื้อหรือรับโอนกิจการของบริษัทอื่นมาเป็นของบริษัทฯ
การแก้ไขหนังสือบริคณฑ์สนธิหรือข้อบังคับบริษัทฯ การเพิ่มทุน การลดทุน การควบรวมกิจการ
รวมถึงการทำรายการที่เกี่ยวโยงและการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่น ๆ กำหนด

9.1.2 คณะกรรมการตรวจสอบ ปัจจุบัน คณะกรรมการตรวจสอบของบริษัทฯประกอบด้วย

  ------------------- ------------------- --------------------------------
  ชื่อ                  นามสกุล              ตำแหน่ง

  1. นายจักรกฤศฏิ์       พาราพันธกุล           ประธานคณะกรรมการตรวจสอบ

  2. นายนรินทร์         โอภามุรธาวงศ์         กรรมการตรวจสอบ

  3. นายรักษ์พล         อังศุวิทยา             กรรมการตรวจสอบ
  ------------------- ------------------- --------------------------------

ขอบเขตและอำนาจหน้าที่ของคณะกรรมการตรวจสอบ

1.  สอบทานให้บริษัทฯมีรายงานทางการเงินที่ถูกต้องตามที่ควรตามมาตรฐานบัญชีที่รับรองโดยทั่วไปและมีการเปิดเผย

อย่างเพียงพอ

2.  สอบทานให้บริษัทฯมีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล

3.  สอบทานให้บริษัทฯมีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นใดที่เกี่ยวข้องกับธุรกิจของบริษัทฯ

4.  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ
    โดยคำนึงถึงความน่าเชื่อถือ ความเพียงพอของทรัพยากร
    และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทฯมอบหมายและคณะกรรมการตรวจสอบเห็นชอบด้วย
    เช่น การทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทฯในรายงานสำคัญ ๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวลงนามโดยประธานกรรมการตรวจสอบ

9.1.3 คณะกรรมการบริหาร ปัจจุบัน คณะกรรมการบริหารของบริษัทฯประกอบด้วย

  ----------------------- ----------------------- -----------------------
  ชื่อ                      นามสกุล                  ตำแหน่ง

  1. นางกิตติ์ยาใจ           ตรีเอกวิจิตร               ประธานกรรมการบริหาร

  2. นางสาวรชยาทิพย์        กลิ่นขจรมนัส               กรรมการบริหาร

  3. นายธัญญ์ธวิชญ์           ธนาธรดุษฎี                กรรมการบริหาร

  4. นางทัธนา              รอดโพธิ์ทอง               กรรมการบริหาร

                                                  
  ----------------------- ----------------------- -----------------------

ขอบเขตอำนาจหน้าที่ของคณะกรรมการบริหาร

1.  พิจารณาและเสนอแนะแผนธุรกิจ กลยุทธ์ทางธุรกิจ งบประมาณรายจ่ายประจำปี
    และอำนาจการบริหารงาน เพื่อเสนอให้คณะกรรมการบริษัทฯอนุมัติ

2.  มีอำนาจอนุมัติ และมอบอำนาจช่วงอนุมัติการเบิกจ่ายเพื่อจัดซื้อจัดจ้างซึ่งทรัพย์สิน บริการ
    และการทำรายการอื่น เพื่อประโยชน์ของบริษัทฯ
    ซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้า
    มีวงเงินในแต่ละรายการไม่เกิน 50 ล้านบาทหรือเทียบเท่า
    โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัทฯ
    ซึ่งผ่านการพิจารณาจากคณะกรรมการบริษัทฯแล้ว
    ทั้งนี้วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัทฯ

3.  มีอำนาจพิจารณาอนุมัติการกู้หรือการขอสินเชื่อใด ๆ เพื่อธุรกรรมตามปกติของบริษัทฯ
    รวมถึงการเป็น
    ผู้ค้ำประกันหรือการชำระเงินเพื่อการดำเนินธุรกิจตามปกติของบริษัทฯ
    มีวงเงินในแต่ละรายการไม่เกิน 50 ล้านบาทหรือเทียบเท่า
    โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัทฯ
    ซึ่งผ่านการพิจารณาจากคณะกรรมการบริษัทฯแล้ว ทั้งนี้
    วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัทฯ

4.  กำหนดโครงสร้างองค์กร และการบริหาร โดยให้ครอบคลุมถึงรายละเอียดของการคัดเลือก
    การฝึกอบรม การว่าจ้าง และการเลิกจ้างพนักงานบริษัทฯ

5.  มีอำนาจในการแต่งตั้งและถอดถอนเจ้าหน้าที่ของบริษัทฯในตำแหน่งที่ไม่สูงกว่าประธานเจ้าหน้าที่บริหาร

6.  ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัทฯ

ทั้งนี้การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
และไม่รวมถึงการมอบอำนาจให้คณะกรรมการบริหารอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯหรือบริษัทย่อย
ซึ่งการตกลงเข้าทำรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทฯหรือบริษัทย่อยตามความหมายที่กำหนดตามประกาศสำนักงานกำกับหลักทรัพย์และตลาดหลักทรัพย์
(กลต.) และตลาดหลักทรัพย์แห่งประเทศไทย
ให้ปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆ

9.1.4 คณะผู้บริหาร ปัจจุบัน คณะผู้บริหารของบริษัทฯ ประกอบด้วย

  ---------------- ------------- -------------------------------------------
  ชื่อ               นามสกุล        ตำแหน่ง

  1. นางกิตติ์ยาใจ    ตรีเอกวิจิตร     ประธานเจ้าหน้าที่บริหาร

  2. นางวรรณวีร์     ภัทราชาติมนตรี   ผู้อำนวยการกลุ่มงานขายและรายได้

  3. นางสาวสุพิมพ์ฤดี  กลิ่นขจรมนัส     ผู้อำนวยการกลุ่มงานสนับสนุน

  4. นายธัญญ์ธวิชญ์    ธนาธรดุษฎี      ผู้อำนวยการกลุ่มงานผลิตภัณฑ์

  5. นางสาววริศรา   สุภาสนันท์       ผู้อำนวยการกลุ่มงานสร้างภาพลักษณ์องค์กรและตราสินค้า

  6. นายศักดิ์ชัย      วัฒนเดชะกุล     ผู้อำนวยการสายบัญชีและการเงิน

  7. นางทองอยู่      ถาวรสกุลชัย     ผู้จัดการฝ่ายบัญชี

                                 
  ---------------- ------------- -------------------------------------------

ขอบเขตอำนาจหน้าที่ของคณะผู้บริหาร

1.  มีอำนาจอนุมัติ และมอบอำนาจช่วงอนุมัติการเบิกจ่ายเพื่อจัดซื้อจัดจ้างซึ่งทรัพย์สิน บริการ
    และการทำรายการอื่น เพื่อประโยชน์ของบริษัทฯ
    ซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้า
    มีวงเงินในแต่ละรายการไม่เกิน 30 ล้านบาทหรือเทียบเท่า
    โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัทฯ
    ซึ่งผ่านการพิจารณาจากคณะกรรมการบริษัทฯแล้ว
    ทั้งนี้วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัทฯ

2.  มีอำนาจพิจารณาอนุมัติการกู้หรือการขอสินเชื่อใด ๆ เพื่อธุรกรรมตามปกติของบริษัทฯ
    รวมถึงการเป็น
    ผู้ค้ำประกันหรือการชำระเงินเพื่อการดำเนินธุรกิจตามปกติของบริษัทฯ
    มีวงเงินในแต่ละรายการไม่เกิน 30 ล้านบาทหรือเทียบเท่า
    โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัทฯ
    ซึ่งผ่านการพิจารณาจากคณะกรรมการบริษัทฯแล้ว ทั้งนี้
    วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัทฯ

3.  พิจารณาและเสนอแนะแผนธุรกิจ กลยุทธ์ทางธุรกิจ งบประมาณรายจ่ายประจำปี
    และอำนาจการบริหารงานให้คณะกรรมการบริหาร

4.  ดำเนินการ
    บริหารจัดการและควบคุมดูแลการดำเนินธุรกิจตามปกติของบริษัทฯให้เป็นไปตามนโยบายธุรกิจ
    แผนธุรกิจ และกลยุทธ์ทางธุรกิจที่คณะกรรมการบริษัทฯได้อนุมัติแล้ว

5.  ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัทฯ และ/หรือ
    คณะกรรมการบริหาร ทั้งนี้การมอบอำนาจดังกล่าวข้างต้นให้แก่ประธานเจ้าหน้าที่บริหารนั้น
    ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
    และไม่รวมถึงการมอบอำนาจให้ประธานเจ้าหน้าที่บริหารอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯหรือบริษัทย่อย
    ซึ่งการตกลงเข้าทำรายการที่เกี่ยวโยงกัน
    หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทฯหรือบริษัทย่อยตามความหมายที่กำหนดตามประกาศสำนักงานกำกับหลักทรัพย์และตลาดหลักทรัพย์
    (กลต.) และตลาดหลักทรัพย์แห่งประเทศไทย
    ให้ปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆ

โครงสร้างองค์กร บริษัท แมงป่อง จำกัด (มหาชน)

9.2 การสรรหากรรมการและผู้บริหาร

บริษัทฯ ไม่มีการจัดตั้งคณะกรรมการสรรหา (Nominating Committee)
เพื่อคัดเลือกบุคคลที่จะแต่งตั้งเป็นกรรมการ อย่างไรก็ตามบริษัทฯ ได้กำหนดแนวทาง
และหลักเกณฑ์ในการแต่งตั้งกรรมการบริษัทฯ
ทั้งนี้คณะกรรมการจะเป็นผู้พิจารณาคัดเลือกโดยใช้เกณฑ์ความสามารถ ประสบการณ์ วิสัยทัศน์
และความน่าเชื่อถือ นอกจากนี้ ในการประชุมสามัญประจำปีทุกครั้ง ตามข้อบังคับของบริษัทฯ
กำหนดให้กรรมการจำนวนหนึ่งในสามเป็นอัตราจะต้องพ้นจากตำแหน่ง
และในกรณีที่ต้องการเลือกกรรมการดังกล่าวที่พ้นตำแหน่งเข้าเป็นกรรมการอีกครั้ง
จะต้องได้รับการอนุมัติจากที่ประชุมผู้ถือหุ้น
โดยกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังนี้

1.  ผู้ถือหุ้นแต่ละคนจะมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะใช้คะแนนเสียงที่ตนมีอยู่ทั้งหมดตาม (1)
    เพื่อเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่น ๆ ไม่ได้

3.  บุคคลซึ่งได้รับคะแนนเสียงสูงสุดตามลำดับจะได้รับการเลือกตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

ในกรณีที่ตำแหน่งกรรมการว่างลงเพราะเหตุอื่น นอกเหนือไปจากการออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน
โดยบุคคลซึ่งได้รับการเลือกตั้งเป็นกรรมการแทนจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่เข้าไปแทน
โดยมติของคณะกรรมการดังกล่าว ต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

3.  ค่าตอบแทนผู้บริหาร

บริษัทฯมีนโยบายจ่ายค่าตอบแทนกรรมการในระดับที่เหมาะสมกับหน้าที่และความรับผิดชอบของกรรมการ
และอยู่ในระดับที่เปรียบเทียบได้กับอุตสาหกรรม โดยที่ประชุมสามัญผู้ถือหุ้นประจำปี 2547
ได้อนุมัติค่าตอบแทนกรรมการในวงเงินไม่เกิน 2.4 ล้านบาท ทั้งนี้ในปี 2547
บริษัทฯจ่ายค่าเบี้ยประชุมให้แก่คณะกรรมการจำนวน 1.57 ล้านบาท

สำหรับค่าตอบแทนผู้บริหาร
บริษัทฯมีนโยบายในการกำหนดค่าตอบแทนให้สอดคล้องกับผลการดำเนินงานของบริษัทฯและผลการดำเนินงานของผู้บริหารแต่ละท่าน

(1) ค่าตอบแทนที่เป็นตัวเงิน

  หน่วย : ล้านบาท

+--------------------------------------------+------------+-----------+
| ประเภทค่าตอบแทน                             | 2547       |           |
+--------------------------------------------+------------+-----------+
|                                            | จำนวน (คน) | จำนวนเงิน  |
+--------------------------------------------+------------+-----------+
| เงินเดือนและโบนัส                             | 14         | 22.30     |
|                                            |            |           |
| สวัสดิการ                                    | 5          | 0.15      |
|                                            |            |           |
| อื่นๆ                                        | 2          | 0.17      |
+--------------------------------------------+------------+-----------+
| รวม                                        | 14         | 22.61     |
+--------------------------------------------+------------+-----------+

(2) ค่าตอบแทนอื่น (ถ้ามี)

- ไม่มี -

3.  การกำกับดูแลกิจการ

บริษัทฯได้กำหนดนโยบายการกำกับดูแลกิจการที่ดีของบริษัทฯ (Good Corporate Governance)
เพื่อให้สอดคล้องตามแนวทางที่ตลาดหลักทรัพย์กำหนด
และช่วยส่งเสริมให้กิจการมีการพัฒนาและเติบโตในระดับที่เหมาะสม
โดยสามารถดูรายละเอียดของนโยบายได้จากเอกสารแนบ 3
ในเรื่องรายงานการปฏิบัติตามหลักการกำกับดูแลกิจการที่ดี
นอกจากนี้บริษัทฯมีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน เกี่ยวกับหน้าที่
ความรับผิดชอบของคณะกรรมการบริษัทฯ เช่น กรรมการต้องปฏิบัติตามกฎหมาย
และข้อบังคับของบริษัทฯ มีความซื่อสัตย์สุจริต มีความรับผิดชอบต่อผู้ถือหุ้น
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบายและทิศทางการดำเนินงานของบริษัทฯ
และมีการกำกับควบคุมฝ่ายบริหารให้ดำเนินการเป็นไปตามนโยบายที่กำหนดไว้อย่างมีประสิทธิภาพและประสิทธิผล
คณะกรรมการมีความรับผิดชอบต่อรายงานทางการเงิน เป็นต้น นอกจากนี้บริษัทฯ
ยังมีการจัดให้มีการประชุมคณะกรรมอย่างสม่ำเสมอ และมีการแต่งตั้งคณะกรรมการตรวจสอบ
เพื่อช่วยดูแลระบบควบคุมภายในของบริษัทฯ เพื่อให้การดำเนินงานของบริษัทฯมีความโปร่งใส
ซึ่งจะก่อให้เกิดประโยชน์สูงสุดต่อบริษัทฯ และผู้ถือหุ้น

การกำกับดูแลระบบควบคุมภายในของบริษัทฯ
คณะกรรมการบริษัทฯและฝ่ายบริหารมีหน้าที่และความรับผิดชอบโดยตรงในการจัดให้มีและรักษาไว้ซึ่งระบบควบคุมภายใน
ซึ่งดำเนินการโดยคณะกรรมการตรวจสอบ โดยมีหน่วยงานตรวจสอบภายในของบริษัทฯ
ทำหน้าที่ในการให้คำปรึกษา ตรวจสอบ ประเมินระบบควบคุมภายใน ระบบบริหารความเสี่ยง
การกำกับดูแลกิจการ และรายงานตรงต่อคณะกรรมการตรวจสอบ
เพื่อให้แน่ใจว่าระบบการควบคุมภายใน
ระบบการบริหารความเสี่ยงและกำกับดูแลกิจการมีประสิทธิภาพและมีความเพียงพอ

4.  การดูแลเรื่องการใช้ข้อมูลภายใน

บริษัทฯ มีนโยบายในการควบคุมมิให้บุคลากรนำข้อมูลภายในองค์กรไปเปิดเผยให้แก่ผู้อื่น
รวมถึงเพื่อผลประโยชน์ส่วนตน โดยบริษัทฯ มีโนบายและวิธีการดูแลผู้บริหาร ดังนี้

1) ให้ความรู้แก่กรรมการรวมถึงผู้บริหารฝ่ายต่าง ๆ
รับทราบเกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
และบุตรที่ไม่บรรลุนิติภาวะ รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์
พ.ศ. 2535 และตามข้อกำหนดของตลาดหลักทรัพย์แห่งประเทศไทย

2)
กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
และจัดส่งสำเนารายงานดังกล่าวให้แก่บริษัทฯ
ในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3) ดำเนินการส่งหนังสือเวียนแจ้งให้ผู้บริหารทราบว่า
ผู้บริหารที่ได้รับทราบข้อมูลภายในที่เป็นสาระสำคัญ ที่มีผลต่อการเปลี่ยนแปลงราคาหลักทรัพย์
จะต้องระงับการซื้อขายหลักทรัพย์ของบริษัทฯ ในช่วง 1 เดือน
ก่อนที่งบการเงินหรือข้อมูลภายในนั้นจะเปิดเผยต่อสาธารณชน
และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

5.  บุคลากร

  ณ วันที่ 31 ธันวาคม 2547 บริษัทฯมีบุคลากรจำนวน 1,104 คน
  ซึ่งสามารถแบ่งตามกลุ่มงานได้ดังนี้

หน่วย : คน

  --------------------------------------------------- -------------------
  กลุ่มงาน                                              2547

  สำนักบริหาร                                           9

  กลุ่มงานผลิตภัณฑ์                                        71

  กลุ่มงานขายและรายได้                                   54

  กลุ่มงานสนับสนุน                                        221

  กลุ่มงานสร้างภาพลักษณ์องค์กรและตราสินค้า                    15

  พนักงานสาขา                                          734

  รวม                                                 1,104
  --------------------------------------------------- -------------------

ลักษณะผลตอบแทน

  หน่วย : ล้านบาท

+--------------------------------------------------+-------------------+
| ประเภทค่าตอบแทน*                                  | 2547              |
+--------------------------------------------------+-------------------+
| เงินเดือนและโบนัส                                   | 141.3             |
|                                                  |                   |
| สวัสดิการ                                          | 8.0               |
|                                                  |                   |
| อื่นๆ                                              | 8.6               |
+--------------------------------------------------+-------------------+
| รวม                                              | 157.8             |
+--------------------------------------------------+-------------------+

  * ค่าตอบแทนไม่รวมค่าเบี้ยประชุมกรรมการ ซึ่งในปี 2547 เท่ากับ 1.57 ล้านบาท

นโยบายในการบริหารทรัพยากรบุคคล

นโยบายในการสรรหา/ว่าจ้างพนักงาน

บริษัทฯมีนโยบายในการจ้างพนักงานที่มีความรู้
ความสามารถและประสบการณ์ในวิชาชีพเข้าร่วมงานเพื่อให้สอดคล้องกับความต้องการทางธุรกิจ
และมีนโยบายการพิจารณาคัดเลือกพนักงานจากภายในก่อน เพื่อให้เกิดแรงจูงใจการทำงาน

นโยบายในการพัฒนาพนักงาน

บริษัทฯมีนโยบายการพัฒนาพนักงานของบริษัทฯให้มีความรู้ความสามารถ
มีทัศนคติที่ถูกต้องในการปฏิบัติงาน
ซึ่งจะช่วยส่งเสริมให้พนักงานสามารถปฏิบัติหน้าที่ที่ได้รับมอบหมายอย่างมีคุณภาพ
ดังนั้นบริษัทฯจึงมีการจัดฝึกอบรมและพัฒนาพนักงานโดยการหาความจำเป็นในการฝึกอบรม
และปรับปรุงหลักสูตรการฝึกอบรมต่างๆอย่างต่อเนื่องโดยมีหลักสูตรต่างๆ
ให้เหมาะสมกับพนักงานในแต่ละระดับ เช่น

-   หลักสูตรด้านการบริหาร เช่น ภาวะผู้นำ การเป็นนักจัดการและบริหารที่ดี เป็นต้น

-   หลักสูตรด้านการปฏิบัติงาน เช่น เทคนิคการขายและบริหาร
    การพัฒนาบุคลิกภาพและมนุษย์สัมพันธ์
    การพัฒนาทักษะด้านการปฏิบัติหน้าที่และความรับผิดชอบเป็นต้น

-   หลักสูตรด้านทั่วไป เช่น การใช้โปรแกรมคอมพิวเตอร์เป็นต้น